ДЕН НА ОТВОРЕНИТЕ ВРАТИ

„СОЦИОЛОГИЯТА, ЧОВЕКЪТ, ГРАЖДАНИНЪТ“

Събитие на катедра „Социология и науки за човека“

 с участието на екипа на Катедрата, нейни възпитаници, студенти

и ученици от горни класове на пловдивски гимназии

Зала „Компас“, ПУ, 25.03.2025, 14:30 ч.

1. Проф. д.н. Стоян Ставру - **Ергенът „на кантар“**: колко социология има в едно риалити предаване [два случая от актуалната медийна практика]?

***В дискусионен формат*** *с ученическата публика ще се анализират две телевизионни предавания, които се излъчват в българския ефир:*

*а)* ***„Ергенът“*** *- „романтично риалити предаване, излъчвано в 31 държави по света“, което стартира своя четвърти спиноф сезон „Любов в рая“ (с двама ергени) на 9-и февруари 2025 г. по БТВ;*

*б)* ***„Живот на кантар“*** *– риалити предаване, което предоставя шанс на участници с наднормено тегло да променят живота си, като трансформират телата си и подобряват здравето си, реализирано в над 40 държави и гледано от над 100 милиона души в 220 страни по света; то стартира първия си дебютен сезон на 13-и февруари 2025 г. по БТВ*.

1. Доц. д-р Дарин Тенев - **Философски залози на кавгата в "Чичовци" на Иван Вазов**

*В дискусия с ученическата публика ще бъде предложен прочит не само на кавгата между Варлаам Копринарката и Иван Селямсъза, а на цялата ситуация около техните отношения, през въпроса за едновременното съществуване на разнородни културни пластове и несъвместими ценностни системи. Залозите на този въпрос са свързани с преосмисляне на ролята на различието в световете, в които живеем, както и с това какво означава да живееш в повече от един свят.*

1. **„Какво“, „къде“, „защо“ и „как“?**

Кратко представяне на **БП „Социология и науки за човека“** и **БП „Гражданско образование, философия и чужд език“**; ключови моменти от Учебните планове; възможности за реализация; условия за прием в БП „Социология и науки за човека“ и БП „Гражданско образование, философия и чужд език“; технически подробности относно кандидатстването в Пловдивски университет.